**Πράξη 12/17-02-2023**

**ΠΡΑΚΤΙΚΟ ΕΠΙΛΟΓΗΣ ΤΟΥΡΙΣΤΙΚΟΥ ΠΡΑΚΤΟΡΕΙΟΥ**

**ΘΕΜΑ: “ Διαγωνισμός με ενσφράγιστες προσφορές για την εκπαιδευτική εκδρομή των μαθητών-τριών της Α΄ Λυκείου στην Κομοτηνή.**

Σήμερα την Παρασκευή 17 Φεβρουαρίου 2023 και ώρα 12:30΄μ.μ στο γραφείο του Διευθυντή του Γενικού Λυκείου Σκύδρας, συγκεντρώθηκε ύστερα από πρόσκλησή του η Επιτροπή η οποία συστήθηκε με την Πράξη 11/13.02.2023 του Διευθυντή του Γενικού Λυκείου Σκύδρας, με σκοπό την επιλογή τουριστικού πρακτορείου που θα αναλάβει την 3ήμερη εκδρομή που θα πραγματοποιήσουν οι μαθητές της Α΄ τάξης του Γενικού Λυκείου Σκύδρας στην Κομοτηνή από 19.03.2023 έως 21.03.2023 σύμφωνα με το άρθρο 14 παρ.2 της Υ.Α. 20883/ΓΔ4//12.02.2020 (ΦΕΚ 456/τ.Β΄/13.02.2022).

Τα παρόντα Μέλη της επιτροπής ήταν τα παρακάτω:

1. Χαραλαμπίδης Μιχαήλ, Διευθυντής του Γενικού Λυκείου Σκύδρας (Πρόεδρος)
2. Μισαηλίδου Δέσποινα, εκπαιδευτικός ΠΕ 02 (Μέλος)
3. Χρυσοχοΐδου Παρθένα, εκπαιδευτικός ΠΕ 02 (Μέλος)
4. Μαραντίδης Γεώργιος, εκπρόσωπος του Συλλόγου Γονέων και Κηδεμόνων του Γενικού Λυκείου Σκύδρας
5. Ανδρεάδου Σοφία και Ζαφειρίου Άγγελος, εκπρόσωποι των 5/μελών Συμβουλίων των Μαθητικών Κοινοτήτων της Α΄ Λυκείου που θα μετακινηθούν στην εκδρομή.

Ο ως άνω Διευθυντής του Γενικού Λυκείου Σκύδρας και Πρόεδρος της Επιτροπής ενημέρωσε την επιτροπή για τις ισχύουσες εγκυκλίους που αφορούν στην διαδικασία επιλογής πρακτορείου και κατέθεσε προς αποσφράγιση και μελέτη συνολικά πέντε (05)σφραγισμένες προσφορές και πρωτοκολλημένες στο πρωτόκολλο του Σχολείου από τα κάτωθι πρακτορεία:

1. Tsavdaris Travel

2. Γραφείο Γενικού Τουρισμού Περπερίδης Νικόλαος

3. Perperidis Travel – Αφοί Περπερίδη

4. Mentor travel specialists

5. Mazi travel & events

Οι παραπάνω προσφορές, οι οποίες εστάλησαν εμπρόθεσμα στο Γενικό Λύκειο Σκύδρας προς αξιολόγηση από την αρμόδια προς τούτο επιτροπή, καταρτίστηκαν σύμφωνα με την από 83/10.02.2023 πρόσκληση εκδήλωσης ενδιαφέροντος που αφορούσε την κατάθεση προσφοράς για την τριήμερη εκδρομή. Η τριήμερη εκδρομή αφορά την Κομοτηνή**,** ως τόπο διαμονής. Επειδή πρόκειται για εκπαιδευτική εκδρομή στο ημερήσιο πρόγραμμα περιλαμβάνονται και ξεναγήσεις για τις οποίες ζητούνται επιπλέον και ξεναγοί. Τα μεταφορικά μέσα που θα χρησιμοποιηθούν είναι λεωφορεία και επειδή η εκδρομή προβλέπει οδικές μετακινήσεις πολλών χιλιομέτρων ζητείται τα λεωφορεία να είναι ιδιόκτητα και με οδηγούς του ιδίου τουριστικού γραφείου για τη μεγαλύτερη ασφάλεια των μετακινήσεων. Η κατηγορία του καταλύματος πρέπει να είναι τουλάχιστον 3\* και να βρίσκεται όσο το δυνατόν πλησιέστερα στο κέντρο της Κομοτηνής**.** Επιπρόσθετες απαιτήσεις του Σχολείου αφορούν την ασφαλιστική κάλυψη των μαθητών-τριών, την ημιδιατροφή, τα δωμάτια κυρίως τρίκλινα για τους μαθητές-τριες και μονόκλινα για τους εκπαιδευτικούς, 2Freeγια τους μαθητές-τριες, την τιμή κατά άτομο και συνολικά το κόστος της εκδρομής. Το ποσό των 1000 € θα καταβληθεί μετά το πέρας της εκδρομής (εγγύηση καλής εκτέλεσης).

H Επιτροπή εξετάζοντας τις ως άνω απαιτήσεις του σχολείου, όπως αυτές περιλαμβάνονται στην ως άνω πρόσκληση, απεικόνισε αυτές (τις προσφορές) στον πίνακα που ακολουθεί και αποτελεί αναπόσπαστο τμήμα του πρακτικού αυτού με σχετικά κριτήρια όπως αυτά περιλαμβάνονται στην 83/10.02.2023 πρόσκληση εκδήλωσης ενδιαφέροντος. Αφού μελέτησε διεξοδικά τις πέντε (05) προσφορές των πρακτορείων και έλαβε υπόψη της την ασφάλεια, το συμφέρον των μαθητών του Σχολείου, την οργάνωση της εκδρομής, την πληρότητα του φακέλου προσφοράς και την αξιοπιστία των πρακτορείων,

**αποφάσισε ομόφωνα**

1. Να αναθέσει την διενέργεια της 3/ήμερης εκδρομής των μαθητών-τριών της Α΄ τάξης του Γενικού Λυκείου Σκύδρας στην Κομοτηνή στο πρακτορείο Perperidis Travel – Αφοί Περπερίδη και να προχωρήσει άμεσα στη σύνταξη ιδιωτικού συμφωνητικού στο οποίο θα περιγράφονται όλες οι υποχρεώσεις του συγκεκριμένου πρακτορείου προς το σχολείο και του Σχολείου προς αυτό, διότι η προσφορά του συγκεκριμένου πρακτορείου πληροί όλες τις προϋποθέσεις και παρέχει όλες τις απαιτήσεις της προκήρυξης και είναι η πιο αξιόλογη ποιοτική και οικονομική προσφορά.

Η επιλογή του συγκεκριμένου πρακτορείου περιλαμβάνει τα παρακάτω:

1. Δύο διανυκτερεύσεις (02) στο ξενοδοχείο Chris & Eve 4\* στην Κομοτηνή, σε τρίκλινα δωμάτια για τους μαθητές-τριες και μονόκλινα για τους συνοδούς, με ημιδιατροφή (πρωϊνό και γεύμα).

2. Ιδιόκτητα κλιματιζόμενα πούλμαν πρόσφατα ελεγμένα από τις αρμόδιες υπηρεσίες με ζώνες ασφαλείας για τις μετακινήσεις στη διάρκεια της εκδρομής. Μετάβαση οδικώς από το Σχολείο στην Κομοτηνή και το αντίστροφο καθώς και στους λοιπούς προβλεπόμενους προορισμούς καθώς και σε όλες τις μετακινήσεις που θα απαιτηθούν.

3. Ασφαλιστική κάλυψη κατά τη διάρκεια της εκδρομής από την ασφαλιστική εταιρία NP Ασφαλιστική (Ασφάλιση επαγγελματικής ευθύνης και πλήρη ιατροφαρμακευτική περίθαλψη. Αριθμός συμβολαίου 2224015130).

4. Για τους μαθητές-τριες θα διατεθούν δύο (02) δωρεάν εισιτήρια.

5. Αρχηγός της εκδρομής ο οποίος θα βρίσκεται στη διάθεση των μαθητών σε όλη τη διάρκεια της εκδρομής

6. Ξεναγός ο οποίος θα βρίσκεται στη διάθεση των μαθητών-τριών στη Ξάνθη την Κομοτηνή και την Αλεξανδρούπολη.

7. Διάθεση του ειδικού σήματος λειτουργίας από τον ΕΟΤ

Το πρακτικό αυτό μαζί με το ιδιωτικό συμφωνητικό και τη βεβαίωση για την ασφαλή μετακίνηση των μαθητών (που συντάσσεται από το πρακτορείο) θα διαβιβαστούν με τα υπόλοιπα δικαιολογητικά στο τμήμα εκδρομών της ΔΔΕ Πέλλας για την έγκριση της εκδρομής.

Η απόφαση αυτή να δημοσιευτεί τη Δευτέρα 20.02.2023 στην ιστοσελίδα του Γενικού Λυκείου Σκύδρας. Δίνεται προθεσμία δύο εργασίμων ημερών για την υποβολή τυχόν ενστάσεων, οι οποίες υποβάλλονται στη διεύθυνση του σχολείου τις εργάσιμες ώρες.

Ακολουθεί η απεικόνιση των προσφορών ως προς το κύριο μέρος τους σε Πίνακα

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| A/A | ΠΡΑΚΤΟΡΕΙΟ | ΞΕΝΟΔΟΧΕΙΟ | ΚΑΤΗ-ΓΟΡΙΑ | ΗΜ/-ΦΗ | ΞΕ/-ΓΟΣ | ΑΣΦΑΛ | FREE | ΤΙΜΗ/ ΑΤΟΜΟ |
| 1 | Tsavdaris Travel | Chris & Eve | 4\* | ΝΑΙ | ΝΑΙ | ΝΑΙ | 2 | 120 € |
| Orfheus Hotel | 3\* | NAI | NAI | NAI | 2 | 122 € |
| Achillio Hotel | 3\* | NAI | NAI | NAI | 2 | 122 € |
| 2 | Γραφείο Γενικού Τουρισμού Περπερίδης Νικόλαος | Chris & Eve | 4\* | ΝΑΙ | ΝΑΙ | ΝΑΙ | 2 | 115 € |
| Orfeas | 3\* | NAI | NAI | NAI | 2 | 110€ |
| Achillio Hotel | 4\* | NAI | NAI | NAI | 2 | 114 € |
| 3 | Perperidis Travel - Αφοί Περπερίδη | Chris & Eve | 4\* | ΝΑΙ | ΝΑΙ | ΝΑΙ | 2 | 109 € |
| 4 | Mentor travel specialists | Orfeas | 3\* | NAI | NAI | NAI | 2 | 129 |
| Achillio Hotel | 3\* | NAI | NAI | NAI | 2 | 131 |
| Ramada Plaza Αλεξανδρούπολη | 5\* | NAI | NAI | NAI | 2 | 125 |
| 5 | Mazi travel & events | Orpheus | 3\* | NAI | NAI | NAI | 2 | 131 |
| Achillio Hotel | 3\* | NAI | NAI | NAI | 2 | 127 |

Για το λόγο αυτό συντάχθηκε αυτό το πρακτικό και υπογράφεται ως ακολούθως:

1. Χαραλαμπίδης Μιχαήλ, Διευθυντής του Γενικού Λυκείου Σκύδρας (Πρόεδρος)
2. Μισαηλίδου Δέσποινα, εκπαιδευτικός ΠΕ 02 (Μέλος)
3. Χρυσοχοΐδου Παρθένα, εκπαιδευτικός ΠΕ 02 (Μέλος)
4. Μαραντίδης Γεώργιος, εκπρόσωπος του Συλλόγου Γονέων και Κηδεμόνων του Γενικού Λυκείου Σκύδρας
5. Ανδρεάδου Σοφία και Ζαφειρίου Άγγελος, εκπρόσωποι των 5/μελών Συμβουλίων των Μαθητικών Κοινοτήτων της Α΄ Λυκείου που θα μετακινηθούν στην εκδρομή.